Nariadenie Komisie (ES) č. 1626/2000
z 24. júla 2000,
ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v spoločenstve pokiaľ ide o program modulov ad hoc týkajúcich sa prehľadu pracovnej sily na roky 2001 až 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v spoločenstve [1], naposledy zmenené a doplnené nariadením Komisie (ES) č. 1578/2000 [2] a najmä na jeho článok 4 ods. 2,
keďže:
(1) V súlade s článkom 4 ods. 2 nariadenia (ES) č. 577/98 každý rok sa musí zostavovať program modulov ad hoc zahŕňajúci niekoľko rokov.
(2) Opatrenia ustanovené v tomto nariadení sú v súlade so stanoviskom Výboru pre štatistický program zriadeného rozhodnutím Rady 89/382/EHS, Euratom [3],
PRIJALA TOTO NARIADENIE:
Článok 1
V prílohe k tomuto nariadeniu je stanovený program modulov ad hoc zahŕňajúci roky 2001 až 2004.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 24. júla 2000.